text: Nye laboratorier skal skabe vækst
  13 februar 2014 kl. 16.19
  Første spadestik til topmoderne laboratorier til 131 mio. kr. på Aalborg Universitet Esbjerg. Det statslige byggeri skal skabe regional vækst og bl.a. være med til at lokke flere ingeniører til Esbjerg.
  Bygningsstyrelsen står bag opførelse af 4500 kvadratmeter i fem etager og en ombygning af 1000 kvadratmeter i eksisterende bygninger.
  Ud over laboratorier og kontorer bliver der etableret større auditorier og bedre studiefaciliteter, som understøtter Aalborg Universitets særlige studieform med problemorienteret projektarbejde i grupper.
  Byggeriet skal stå klar til brug midt i 2015, og det vil give forskere og studerende optimale vilkår for at arbejde med samfundsvigtige udfordringer inden for bl.a. energi- og miljøområdet.
  